Stephan László

**Stephan László** (opprinnelig og inntil 1921 **István László**; født 25. februar 1913 i Bratislava i Østerrike-Ungarn; død 8. mars 1995 i Eisenstadt i Østerrike) var katolsk biskop av Eisenstadt.
## Liv og virke
Stephan (István) László var sønn av en ungarsk far, Stefan László, og en kroatisk mor, Maria Czoklich, som var folkeskolelærerinne. Faren døde i første verdenskrig. Etter dobbeltmonarkiets sammenbrudd bestemte moren seg for å reise med sønnen tilbake til hennes hjemstedskommune Trausdorf, og de ble østerrikske statsborgere som innbyggere av den nygrunnlagte Burgenland. Den unge Stephan/István vokste opp trespråklig.

Han gikk på gymnasium i Eisenstadt, og så på *Gymnasium Fichtnergasse* i Wien-Hietzing, og så på småseminar i Hollabrunn. Den 22. juni 1931 diavla han *Reifeprüfung* ved *Bundesgymnasium Hollabrunn*. Han begynte så ved Wiens presteseminar med teologistudier ved Universität Wien, og i 1933 svar han ved den nygrunnlagte *Burgenländisches Priesterseminar*.

### Prest
Han ble presteviet 19. juli 1936. Deretter var han til 1937 kooperator i Schandorf i Burgenland, og ble i 1937 promovert til Dr.theol. i Wien. Deretter studerte han kirkerett i Roma fra 1937 til 1939. Han var samtidig kapellan ved Kolleg Santa Maria dell’Anima.

Fra 1939 til 1948 var sekretær for det apostoliske administratur for Burgenland, og den 5. desember 1949 kanslidirektør. 

Den 30. januar 1954 ble han utnevnt til å etterfølge Joseph Schoiswohl som apostolisk administrator for Burgenland.

### Biskop
Den 20. september 1956 ble han utnevnt av pave Pius XII til titulærbiskop av *Metellopolis*, og ble bispeviet den 11. november 1956 i Eisenstadt, av den pavelige nuntius til Østerrike, erkebiskop Giovanni Battista Dellepiane; medkonsekrerende var erkebiskop Franz Jáchym og biskop Josef Schoiswohl av Seckau.  

Den 14. oktober 1960 ble Burgenland elevert til bispedømme, og da ble biskop László den første biskopen av det som nå het bispedømmet Eisenstadt.

Den 28. desember 1992 ble hans fratreden innvilget. Han ledet imislertid bispedømmet som apostolisk administrator frem til hans etterfølger biskop Paul Iby overtok den 24. januar 1993.

Biskop Stephan László døde den 8. mars 1995. Han ble gravlagt i Eisenstadt domkirkes krypt.

## Episkopalgenealogi
Hans episkopalgenealogi er:

* Kardinal Scipione Rebiba  (1504-1577)
* Kardinal Giulio Antonio Santori  (1532-1602)
* Kardinal Girolamo Bernerio, O.P.  (1540-1611)
* Erkebiskop Galeazzo Sanvitale  (1566-1622)
* Kardinal Ludovico Ludovisi  (1595-1632)
* Kardinal Luigi Caetani (1595-1642)
* Kardinal Ulderico Carpegna (1595-1679)
* Kardinal Paluzzo Paluzzi Altieri degli Albertoni (16235-1698)
* Pave Benedikt XIII (1649-1730)
* Pave Benedikt XIV (1675-1758)
* Pave Klemens XIII (1693-1769)
* Kardinal Marcantonio Colonna (1724-1793)
* Kardinal Hyacinthe-Sigismond Gerdil, B. (1718-1802)
* Kardinal Giulio Maria della Somaglia (1744-1830)
* Kardinal Carlo Odescalchi, S.J (1785-1841)
* Kardinal Costantino Patrizi Naro (1798-1876)
* Kardinal Lucido Maria Parocchi (1833-1903)
* Pave Pius X (1835-1914)
* Pave Benedikt XV (1854-1922)
* Kardinal Willem Marinus van Rossum, C.SS.R. (1854-1932) *1918
* Erkebiskop Giovanni Battista Dellepiane (1889-1961) *1929
* Biskop *Stephan László* (1913-1995) *1936

## Litteratur
* Ildiko Farkas: *Brückenbauer im Dienst der Kirche. Diözesanbischof Stefan Laszlo in Lebensbildern.* St. Martins-Verlag, Eisenstadt 2013 ISBN 978-3-900120-06-1
* Ildiko Weinhäusel-Farkas: *Stefan László. Beiträge zu einer Biographie des ersten Bischofs der Diözese Eisenstadt*. Dissertation Graz 2017. Online
## Referanser